Cécile Hemmen

D'Cécile Hemmen, gebuer de 6. November 1955, ass eng lëtzebuergesch Politikerin (LSAP)Lëscht vun de Kandidate vun der LSAP am Walbezierk Süde fir d'Parlamentswale vum 20. Oktober 2013 a fréier Speakerin a Moderatorin. Si war vun Oktober 2011 bis Oktober 2018Nadine Schartz: "Bürgermeisterin Cécile Hemmen tritt zurück." wort.lu, 26. Oktober 2018 Buergermeeschtesch vun der Gemeng Weiler zum Tuer.

D'Cecile Hemmen huet no hirer Première um Fieldgen 1975 Theater gespillt a bei der Lëtzebuerger Revue matgemaach.

1978 huet si bei RTL Radio Lëtzebuerg als Speakerin ugefaangen, a vum Ufank vun den 1990er Joren un och als Moderatorin bei RTL Télé Lëtzebuerg geschafft, wou si Emissioune wéi „Fit“, „Highlight“ a „Place Royale“ moderéiert huet. No 33 Joer huet si bei RTL opgehalen a gouf Responsabel fir d'Ëffentlechkeetsaarbecht vun der Coque.Tina Noroschadt: "Die Rastlose. Portrait op revue.lu, 25.05.2012, gekuckt 05.12.2013.

De 5. Dezember 2013 ass si, no hirer Kandidatur op der Lëscht vum Walbezierk Zentrum fir d'Chamberwale vum 20. Oktober 2013, fir den Etienne Schneider nogeréckelt, dee Minister gouf."Assermentation de 25 nouveaux députés." op chd.lu, gekuckt 05.12.2013.

De 4. Februar 2020 ass si, no de Chamberwale vum 14. Oktober 2018, als Fënneftgewielt op der Zentrumslëscht, fir de Franz Fayot an d'Chamber nogeréckelt."Vereedegung Pim Knaff a Cécile Hemmen an der Chamber." rtl.lu, 04.02.2020.
Si huet hiert Mandat bis un d'Enn vun der Chambersessioun 2022-23 ausgefëllt.

Kategorie:Buergermeeschtere vu Weiler zum Tuer
Kategorie:Lëtzebuergesch Buergermeeschteren
Kategorie:Lëtzebuergesch Deputéiert
Kategorie:Lëtzebuergesch Radiosspeakeren
Kategorie:Lëtzebuergesch Televisiounsmoderateuren
Kategorie:Gebuer 1955